als_Latn dik_Latn sag_Latn
25.02.2015, - E Mërkurë
Filloi procesi i rishikimit të projektligjit për Arsimin e Lartë dhe hartimit të projektligjit për Profesionet e Rregulluara
Ministri i Arsimit, Shkencës dhe Teknologjisë, z. Arsim Bajrami ka marrë pjesë në takimin e parë të grupit punues për rishikimin e projektligjit për Arsimin e Lartë dhe hartimin e projektligjit për Profesionet e Rregulluara.
Fillimin e këtij procesi, ministri Bajrami e vlerësoi si shumë të rëndësishëm për zhvillimin e Zonës Kombëtare të Arsimit të Lartë, ndërsa prezantoi qëllimet e këtij procesi me përmasa kombëtare. "Arsimi i lartë është një parakusht edhe i zhvillimit ekonomik, por si duket siç duket edhe i stabilitetit politik", tha ministri Bajrami, ndërsa theksoi se universitetet e forta garantojnë një demokraci të zhvilluar.
"Te ne universitetet janë më shumë se institucione të arsimit të lartë dhe është detyrë e jona që t'i kthejmë në sfondin real që ta merr rolin që ka universiteti në një shtet të pavarur, duke u liruar nga një rol politik dhe duke u shndërruar në vatra të fuqishme akademike, hulumtuese dhe shkencore".
Në këtë proces, ministri Bajrami tha se do të tentohet të arrihet konsensus akademik ku do të kyçen të gjithë profesorët dhe studentët. "Do të bisedojmë me studentët për rolin e tyre në universitet. Ata janë pronarë të universitetit, por duhet të bisedojmë se çfarë roli duhet ta kenë ata dhe gjithmonë do t'i përkrahim në kërkesat për cilësi, për kushte më të mira e profesorë më të mirë, libra më të mira, por duhet t'iu themi haptas se ata duhet t'i nënshtrohen një roli akademik".
Debati do të bëhet edhe me shoqërinë civile ku do të përfshihen ekspertët e fushës së arsimit, sepse tha ministri, duam të hartojmë një ligj të mirë, i cili është parakusht për stabilitetin e zonës kombëtare të arsimit të lartë, "sepse ne kemi nevojë që të kemi stabilitet në mënyrë që të përqendrohemi shumë në mekanizmat e monitorimit të cilësisë". Po ashtu, ministri përmendi edhe arritjen e konsensusit të nivelit politik, i cili duhet të ndërtohet në Parlamentin e Kosovës.
Ndërsa, sa i përket Ligjit për Profesionet e Rregulluara, i cili i ka munguar kosovës, ministri Bajrami tha se është një ligj që do të vendosë standardet e profesioneve të caktuara dhe do të jetë një ligj që do të vendosë rend, cilësi dhe kualitet dhe do t'i jep kuptim diplomave universitare. "Ky ligj do të jetë instrument për monitorimin e cilësisë së diplomave akademike, në mënyrë që ne të ndërtojmë bashkë me partnerët tanë, standardet e profesionit dhe ta formojmë vitin e ardhshëm Agjencinë Kombëtare për Teste", tha ministri Bajrami.
Grupit punues për rishikimin, respektivisht hartimin e këtyre projektligjeve, nga java e ardhshme do t'i bashkohen edhe shumë ekspertë ndërkombëtar.
<<< Kthehu prapa | Shtyp këtë artikull | Dërgo me email | A A A
23.04.2015, - E Enjte
Ministri Bajrami u takua me kryetarin e Komunës së Prishtinës
Ministri i Arsimit, Shkencës dhe Teknologjisë, z. Arsim Bajrami është takuar sot me kryetarin e Komunës së...
23.04.2015, - E Enjte
Ministri Bajrami mori pjesë në formalizimin e partneritetit të UP-së me katër universitete amerikane
Ministri i Arsimit, Shkencës dhe Teknologjisë, z Arsim Bajrami, mori pjesë në ceremoninë e formalizimit të partneritetit...
22.04.2015, - E Mërkurë
U hap Panairi i Firmave Ushtrimore
Drejtues të Ministrisë së Arsimit, Shkencës dhe Teknologjisë kanë përuruar sot Panairin e tetë me radhë...
19.04.2015, - E Diel
Komunikatë
Ministria e Arsimit, Shkencës dhe Teknologjisë, njofton të gjithë nxënësit, mësimdhënësit dhe...
KOMENTET DHE SUGJERIMET TUAJA
Klikoni këtu për komentet/sugjerimet tuaja >>>
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn luo_Latn mlt_Latn als_Latn als_Latn als_Latn